CELEX: 32017R0238
Language: el
Date: 2017-02-10 00:00:00
Title: Κανονισμός (ΕΕ) 2017/238 της Επιτροπής, της 10ης Φεβρουαρίου 2017, για την τροποποίηση του παραρτήματος VI του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα

11.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 36/37
            
         ΚΑΝΟΝΙΣΜΌΣ (ΕΕ) 2017/238 ΤΗΣ ΕΠΙΤΡΟΠΉΣ
   της 10ης Φεβρουαρίου 2017
   για την τροποποίηση του παραρτήματος VI του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
   Εκτιμώντας τα ακόλουθα:
   
               (1)
            
            
               Η επιστημονική επιτροπή για την ασφάλεια των καταναλωτών («SCCS»), στη γνωμοδότηση της 16ης Δεκεμβρίου 2008 (2), κατέληξε στο συμπέρασμα ότι η χρήση βενζοφαινόνης-3 (Benzophenone-3) ως φίλτρου UV σε συγκέντρωση έως και 6 % κατά βάρος στα καλλυντικά αντηλιακά προϊόντα και έως και 0,5 % κατά βάρος σε όλα τα είδη καλλυντικών προϊόντων για την προστασία του σκευάσματος δεν εγκυμονεί κίνδυνο για την υγεία του ανθρώπου, εκτός από το ότι μπορεί να προκαλέσει αλλεργία εξ επαφής και φωτοαλλεργία.
            
         
               (2)
            
            
               Ως εκ τούτου, η ισχύουσα μέγιστη συγκέντρωση του 10 % κατά βάρος για τη βενζοφαινόνη-3 που χρησιμοποιείται ως φίλτρο UV στα καλλυντικά προϊόντα θα πρέπει να μειωθεί στο 6 % κατά βάρος.
            
         
               (3)
            
            
               Συνεπώς, ο κανονισμός (ΕΚ) αριθ. 1223/2009 θα πρέπει να τροποποιηθεί αναλόγως.
            
         
               (4)
            
            
               Η εφαρμογή των νέων μέγιστων συγκεντρώσεων θα πρέπει να μετατεθεί, ώστε να μπορέσει η βιομηχανία να προβεί στις απαραίτητες προσαρμογές στη σύνθεση των προϊόντων. Ειδικότερα, θα πρέπει να δοθεί στις επιχειρήσεις χρονικό περιθώριο έξι μηνών από την έναρξη ισχύος του παρόντος κανονισμού, ώστε να λάβουν τα αναγκαία μέτρα για να διαθέσουν στην αγορά συμμορφούμενα προϊόντα και να παύσουν να διαθέτουν προϊόντα που κυκλοφορούν ήδη στην αγορά και τα οποία δεν συμμορφώνονται προς τη νέα μέγιστη συγκέντρωση.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα VI του κανονισμού (ΕΚ) αριθ. 1223/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός τίθεται σε εφαρμογή στις 3 Σεπτεμβρίου 2017.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 342 της 22.12.2009, σ. 59.
   
      (2)  SCCP 1201/08.
   
      ΠΑΡΑΡΤΗΜΑ
      Στο παράρτημα VI του κανονισμού (ΕΚ) αριθ. 1223/2009, το κείμενο του αριθμού αναφοράς 4 αντικαθίσταται από το ακόλουθο κείμενο:
      
         
                     Αύξων αριθμός
                  
                  
                     Ταυτοποίηση ουσίας
                  
                  
                     Όροι
                  
                  
                     Κείμενο των όρων χρήσης και των προειδοποιήσεων
                  
               
                     Χημική ονομασία/INN/XAN
                  
                  
                     Ονομασία του κοινού γλωσσαρίου συστατικών
                  
                  
                     Αριθμός CAS
                  
                  
                     Αριθμός EC
                  
                  
                     Είδος προϊόντος, μέρη του σώματος
                  
                  
                     Μέγιστη συγκέντρωση σε έτοιμο παρασκεύασμα
                  
                  
                     Άλλοι
                  
               
                     α
                  
                  
                     β
                  
                  
                     γ
                  
                  
                     δ
                  
                  
                     ε
                  
                  
                     στ
                  
                  
                     ζ
                  
                  
                     η
                  
                  
                     θ
                  
               
                     «4
                  
                  
                     2-υδροξυ-4-μεθοξυβενζοφαινόνη/Οξυβενζόνη
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Όχι περισσότερο από 0,5 % για την προστασία του σκευάσματος του προϊόντος
                  
                  
                     Περιέχει Benzophenone-3 (βενζοφαινόνη-3) (1)»